wannaphong/clean_thaiwikipedia huggingface dataset:
# ดยุกแห่งนอร์ฟอล์ก
ดยุกแห่งนอร์ฟอล์ก  เป็นบรรดาศักดิ์ชั้นดยุกลำดับที่ 1 ของอังกฤษ และโดยตำแหน่งยังเป็นเอิร์ลแห่งแอรันเดิล (Earl of Arundel) ซึ่งเป็นเอิร์ลลำดับที่ 1 เช่นกัน ตามตำแหน่งแล้วดยุกแห่งนอร์ฟอล์กเป็นเอิร์ลมาร์แชล (Earl Marshal) หรือจอมพลทหารรักษาพระองค์ ซึ่งเป็นตำแหน่งสืบตระกูล โดยศูนย์กลางอำนาจของดยุกแห่งนอร์ฟอล์กอยู่ที่ปราสาทแอรันเดิลในซัสเซกซ์ ซึ่งไม่มีความเกี่ยวข้องกับเมืองนอร์ฟอล์กที่เป็นชื่อของบรรดาศักดิ์ ผู้ที่ใช้บรรดาศักดิ์ดยุกแห่งนอร์ฟอล์กคนปัจจุบันคือ เอ็ดเวิร์ด ฟิตซ์อลัน เฮาเวิร์ด

ตั้งแต่อดีตดยุกแห่งนอร์ฟอล์กมีความเกี่ยวพันอย่างแน่นหนากับคริสต์จักรคาทอลิก โดยเป็นหนึ่งในกลุ่มต่อต้านนิกายแองกลิคัน 

ตั้งแต่อดีตจนปัจจุบันดยุกแห่งนอร์ฟอล์กเป็นผู้สืบตระกูลมาจากพระเจ้าเอ็ดเวิร์ดที่ 1 โดยเฮนรี เฮาเวิร์ด เอิร์ลแห่งเซอร์รีย์ บุตรชายของโธมัส เฮาเวิร์ด ดยุกที่ 3 แห่งนอร์ฟอล์ก เป็นผู้สืบตระกูลมาจากทั้งพระเจ้าเอ็ดเวิร์ดที่ 1 และพระเจ้าเอ็ดเวิร์ดที่ 4

บทบาทและหน้าที่
นอกเหนือจากบรรดาศักดิ์ดยุกแห่งนอร์ฟอล์กแล้ว ผู้ถือบรรดาศักดิ์นี้ยังถือตำแหน่งสำคัญที่สืบตระกูลอีกหนึ่งตำแหน่งคือ เอิร์ลมาร์แชล ซึ่งมีภาระหน้าที่หลักในการจัดการงานรัฐพิธีต่างๆ อาทิเช่น รัฐพิธีเปิดประชุมสภาอังกฤษ โดยเป็นเวลาตั้งแต่กว่าห้าร้อยปีที่บรรดาศักดิ์ดยุกแห่งนอร์ฟอล์ก และตำแหน่งเอิร์ลมาร์แชลได้ตกอยู่ในมือของตระกูลเฮาเวิร์ด ตามพระราชบัญญัติสภาขุนนาง ค.ศ. 1999 ผู้ถือบรรดาศักดิ์ดยุกแห่งนอร์ฟอล์กจะได้มีสิทธิเป็นสมาชิกสภาขุนนางโดยอัตโนมัติ โดยมิต้องผ่านการคัดเลือกใดๆ 

นอกจากนี้ ดยุกแห่งนอร์ฟอล์กยังมีส่วนสำคัญในรัฐพีธีการเปิดประชุมรัฐสภา โดยเป็นหนึ่งในสี่สมาชิกที่เดินเคียงข้างพระมหากษัตริย์ โดยมักจะเป็นผู้ที่เดินตามด้านหลังพระมหากษัตริย์ แต่การปฏิบัตินี้ไม่ได้กระทำมาหลายปีแล้ว

ในฐานะขอเอิร์ลมาร์แชล ดยุกแห่งนอร์ฟอร์กโดยตำแหน่งเป็นผู้บังคับการของ College of Arms ซึ่งถือเป็นหน่วยที่ดูแลจัดการเกี่ยวกับตราอาร์มประจำตำแหน่งต่างๆ ในสหราชอาณาจักร นอกเหนือจากหน้าที่หลักคือควบคุมดูแลงานรัฐพิธีต่างๆ 

นอกจากนี้ดยุกแห่งนอร์ฟอล์กยังเป็นหนึ่งในสามของผู้ที่อ้างสิทธิ์เหนือตำแหน่งของ Chief Butler of England

ดยุกแห่งนอร์ฟอล์กมีบรรดาศักดิ์อื่นๆ ดังนี้
 เอิร์ลแห่งแอรันเดิล (ตั้งแต่ค.ศ. 1289)
 เอิร์ลแห่งเซอร์รีย์ (ตั้งแต่ค.ศ. 1438)
 เอิร์ลแห่งนอร์ฟอล์ก (ตั้งแต่ค.ศ. 1644)
 บารอนโบมงต์ (ตั้งแต่ค.ศ. 1309)
 บารอนมัลเทรเวอรส์ (ตั้งแต่ค.ศ. 1330)
 บารอนฟิตซ์อลัน (ตั้งแต่ค.ศ. 1627)
 บารอนคลัน (ตั้งแต่ค.ศ. 1627)
 บารอนออสวอลเดสเตรอ (ตั้งแต่ค.ศ. 1627)
 บารอนเฮาเวิร์ดแห่งกลอสซอป (ตั้งแต่ค.ศ. 1869)

บรรดาศักดิ์เหล่านี้ล้วนปรากฏอยู่ในบรรดาศักดิ์ของอังกฤษ ยกเว้นบารอนเฮาเวิร์ดแห่งกลอสซอป ซึ่งเป็นส่วนหนึ่งของบรรดาศักดิ์ของสหราชอาณาจักร โดยหลักจะสามารถสืบตระกูลผ่านทางทายาทชาย ยกเว้นบรรดาศักดิ์บารอนโบมงต์ ซึ่งสามารถสืบตระกูลไปยังทายาทสตรีได้ 

บรรดาศักดิ์เอิร์ลแห่งแอรันเดิล ใช้เป็นคำเรียกบุตรชายคนโตของดยุกแห่งนอร์ฟอล์กอย่างลำลอง ส่วนลอร์ดมัลเทรเวอรส์ ใช้สำหรับเรียกบุตรชายคนโตของบุตรชายคนโตของดยุกแห่งนอร์ฟอล์ก (หลานชายคนโต)
# วันไปรษณีย์โลก
วันไปรษณีย์โลก (World Post day) จะมีขึ้นทุกปีในวันที่ 9 ตุลาคม เพื่อเป็นการระลึกถึง วันเริ่มก่อตั้งสหภาพไปรษณีย์สากล (Universal Postal Union หรือ UPU) และเป็นวันลงนามสนธิสัญญาแบร์น ในปีพ.ศ. 2417 (1874) ที่กรุงแบร์น ประเทศสวิตเซอร์แลนด์ การก่อตั้งสหภาพไปรษณีย์สากล หรือชื่อแรกเริ่มคือ สหภาพไปรษณีย์ทั่วไป (General Postal Union) และลงนามสนธิสัญญาในครั้งนั้น เพื่อประสานและวางระเบียบบริการไปรษณีย์ทั่วโลก เพื่อให้การแลกเปลี่ยนไปรษณีย์ระหว่างประเทศเป็นไปอย่างเสรี
# ซุนของ
ซุนของ (, ? – ?) ชื่อรอง Jizuo พระราชอนุชาของ พระเจ้าซุนกวน ปฐมจักรพรรดิแห่ง ราชวงศ์ง่อ, ขุนศึกผู้มีชีวิตอยู่ในช่วงปลายยุค ราชวงศ์ฮั่นตะวันออก
# ภูเขาซีนาย (คัมภีร์ไบเบิล)
ในคำภีร์ไบเบิล ภูเขาซีนาย (, Har Sinai) เป็นภูเขาที่พระเจ้าทรงประทานบัญญัติ 10 ประการแก่โมเสสอพยพ 19 ในหนังสือเฉลยธรรมบัญญัติ เหตุการณ์นี้เกิดขึ้นที่ภูเขาโฮเรบ โดยทั่วไปแล้ว นักวิชาการถือว่า "ซีนาย" กับ "โฮเรบ" เป็นที่เดียวกันCoogan, Michael David. The Old Testament: A Historical and Literary Introduction to the Hebrew Scriptures. Oxford University Press, USA, 2017: pg. 108

ที่ตั้งของภูเขาซีนายในไบเบิลยังคงเป็นที่โต้แย้ง โดยมีการโต้แย้งมากสุดในช่วงกลางคริสต์ศตวรรษที่ 19George Manginis, Pillar of Fire or Dust? Jabal Mūsā in the Nineteenth Century', Proceedings of the Multidisciplinary Conference on the Sinai Desert; "The years between the 1830s and the 1870s, which mark the highpoint of the Sinai controversy, witnessed the rise of European countries into worldwide economic and political prominence... The 1856 Treaty of Paris ensured better access for Europeans into Ottoman territory and casual visitors collected intelligence alongside antiquities... The peninsula was strategically situated on the sea route from the Mediterranean to India through the Suez Canal which opened to traffic in 1869, a few months after the conclusion of the Ordnance Survey" โองการจากคัมภีร์ฮีบรูอธิบายว่ามีการประกาศของพระเจ้า (theophany) ที่ภูเขาซีนาย โดยนักวิชาการส่วนน้อย เช่น ชาลส์ ทิลสโตน เบค (1873) แนะนำว่าอาจแปลตรงตัวเป็นภูเขาไฟJames K. Hoffmeier (2005). Ancient Israel in Sinai  p. 131. "Now that Rameses is known to be located at Qantir in the Sharkiya province of the east Delta, this means that Beke's proposed site of ... Hermann Gunkel, Hugo Gressman, Martin Noth and Jean Koenig. They all thought that the biblical descriptions of the theophany at Mt. Sinai described volcanic activity, and since there was no evidence of volcanoes in Sinai, that northern Arabia was the more likely."

ภูเขาซีนายถือเป็นหนึ่งในสถานที่ศักดิ์สิทธิ์ในศาสนายูดาห์, ศาสนาคริสต์ และศาสนาอิสลาม

  ประวัติ 
thumb|พระเจ้าปรากฏแก่โมเสสที่เขาซีนาย
thumb|พระเป็นเจ้าประทานแผ่นศิลาบัญญัติสิบประการแก่โมเสสที่ภูเขาซีนาย
ในพระคริสตธรรมคัมภีร์ หนังสืออพยพ ได้กล่าวไว้ว่า ภูเขาแห่งนี้แต่ก่อนชื่อว่า "โฮเรบ" พระเป็นเจ้าได้ปรากฏแก่โมเสสครั้งแรกที่นี่ โดยปรากฏในรูปแบบไฟลุกบนต้นไม้ แต่ไม่ไหม้ โดยตรัสกับโมเสสว่าให้ปลดปล่อยชาวอิสราเอลที่เป็นทาสอยู่ในอียิปต์ หลังจากปลดปล่อยทาสให้เป็นไทได้สำเร็จ พระเป็นเจ้าทรงเรียกโมเสสให้ไปเข้าเฝ้าสี่สิบวันสี่สิบคืนบนภูเขาซีนาย จากนั้นพระเป็นเจ้าทรงประทานแผ่นศิลา ซึ่งบันทึกบัญญัติสิบประการแก่โมเสส

ดูเพิ่ม

 กฎหมายที่มอบให้กับโมเสสที่ซีนาย
 ฐานในหนังสืออพยพ

บรรณานุกรม
# มังกรหยก ศึกสองจ้าวยุทธจักร
มังกรหยก ศึกสองจ้าวยุทธจักร   เป็นละครโทรทัศน์ที่สร้างขึ้นในปี ค.ศ. 1993 ออกอากาศในปี ค.ศ. 1994 อิงเรื่องราวมาจากวรรณกรรมชิ้นเอกของจีนเรื่อง มังกรหยก และ ของกิมย้งนำแสดงโดย เจิ้ง อี้เจี้ยน, มาร์โก หงาย ออกอากาศทางช่อง 3 แฟมิลี่ เป็นตอนแรกในวันที่ 22 กันยายน พ.ศ. 2560

 เนื้อเรื่องย่อ 
เรื่องราวกล่าวถึงในวัยหนุ่มของ อั้งชิด ลูกเศรษฐี ที่มีคุณธรรมต้องการช่วยเหลือผู้ตกทุกข์ตลอดช่วงชีวิตของอั้งชิด เขาได้พบกับสตรีผู้สวยงามหลายต่อหลายนาง จนบางครั้งก็เกิดเป็นความสัมพันธ์แบบรักสามเส้า เช่นเดียวกับ ต้วนจื้อซิน ที่ได้รับการเลี้ยงดูจากหญิงที่ยากจนผู้นำเขามาเลี้ยงดู  ต่อมาเมื่อต้วนจื้อซิน ได้รับทราบถึงชาติกำเนิดที่แท้จริง ว่าเขาเป็นถึงรัชทายาทแห่งเมืองตาลีฟู 

สองจอมยุทธต้องเผชิญกับความแค้น ความรัก บุญคุณที่ต้องทดแทน จนก่อให้เกิดความเข้าใจผิดซึ่งกันและกัน แต่เมื่อชาติบ้านเมืองเกิดการถูกคุกคามจากชาวกิม ทำให้ทั้งคู่ต้องร่วมมือกันเพื่อกำจัดศัตรูของบ้านเมือง โดยการใช้ สุดยอดวิชา 18 ฝ่ามือพิชิตมังกร  กับ 36 ท่าไม้เท้าตีสุนัข เพื่อทำให้ราชวงศ์ซ่ง ยังคงดำรงอยู่ต่อไปได้เนื้อเรื่อง มังกรหยก ตอน ศึกสองจ้าวยุทธจักร  ที่เวปไซต์ช่อง 3

 นักแสดงนำ 
 เจิ้ง อี้เจี้ยน รับบท อิดเต็งไต้ซือ
 มาร์โก หงาย รับบท อั้งฉิกกง
 หว่อง เสี่ยวฉุน รับบท ฉิงซุตซัม
 ชาร์ลีน ชาน รับบท เล่าหยิง
 เฉิน ไหว่ยี รับบท หมิว เซี่ยยาน
 เวย์น ไล รับบท จิวแป๊ะทง
# มารีแห่งกีซ
มารีแห่งกีซ  เป็นสตรีสูงศักดิ์ชาวฝรั่งเศสซึ่งอภิเษกสมรสเข้าสู่พระราชวงศ์สกอตแลนด์ โดยดำรงตำแหน่งเป็นพระราชินีแห่งสกอตแลนด์ระหว่างค.ศ. 1538 ถึง 1542 ในฐานะพระมเหสีของพระเจ้าเจมส์ที่ 5 แห่งสกอตแลนด์ เมื่อพระราชสวามีเสด็จสวรรคตในปี 1542 พระราชธิดาของพระนางก็ขึ้นครองราชสมบัติเป็นสมเด็จพระราชินีนาถแมรีที่ 1 ขณะมีพระชันษาเพียง 6 วัน พระนางมารีได้ดำรงตำแหน่งเป็นผู้สำเร็จราชการแผ่นดินแทนพระธิดาระหว่างปี 1554 ถึง 1560 พระนางยังมีศักดิ์เป็นยายของพระเจ้าเจมส์ที่ 1 แห่งอังกฤษ ซึ่งเป็นกษัตริย์องค์แรกที่รวมราชบัลลังก์อังกฤษเข้ากับสกอตแลนด์

พระนางมารีเป็นสมาชิกของราชวงศ์กีซของดัชชีลอแรนซึ่งเป็นราชวงศ์มากอิทธิพลในฝรั่งเศส เธอถูกวางตัวให้เป็นคู่สมรสในว่าที่กษัตริย์สกอตแลนด์ซึ่งเป็นชาติที่นับถือนิกายโรมันคาทอลิกเหมือนกับฝรั่งเศส หน้าที่ของพระนางคือสนับสนุนให้สกอตแลนด์เป็นเอกราชและพ้นจากอิทธิพลของอังกฤษ อย่างไรก็ตาม พระนางกลับทำไม่สำเร็จ ในวันที่พระนางสเด็จสวรรคต สกอตแลนด์ก็ถูกควบคุมโดยฝ่ายนิกายโปรเตสแตนต์
# เนเฟรูที่ 3
เนเฟรูที่ 3 มีความหมายว่า "ความสวยงาม" เป็นพระราชินีแห่งอียิปต์โบราณของราชวงศ์ที่สิบสอง พระองค์เป็นธิดาของของฟาโรห์อเมเนมเฮตที่ 1 (ปกครอง 1991-1962 ปีก่อนคริสตกาล) เป็นพระมเหสีของฟาโรห์เซนุสเรตที่ 1 (ปกครอง 1971-1926 ปีก่อนคริสตกาล) และพระองค์เป็นมารดาของฟาโรห์อเมเนมเฮตที่ 2
# โชว์แมนบันลือโลก
โชว์แมนบันลือโลก เป็นภาพยนตร์เพลงชีวประวัติของ พี. ที. บาร์นัม (P. T. Barnum) จากประเทศสหรัฐอเมริกา มีกำหนดออกฉายปี 2017 กำกับโดย Michael Gracey
 อ้างอิง 
 แหล่งข้อมูล
# สตีฟ เชน
สตีเว่น เชน (เกิด 25 สิงหาคม ค.ศ. 1978) เป็นผู้ประกอบการด้านอินเทอร์เน็ตชาวอเมริกัน เขาเป็นที่รู้จักกันดีว่าเป็นหนึ่งในผู้ร่วมก่อตั้งและเป็นหัวหน้าเจ้าหน้าที่ฝ่ายเทคโนโลยีของเว็บไซต์ยอดนิยม YouTube เขาเป็นคนเชื้อสายไต้หวัน หลังจากที่ได้ร่วมก่อตั้ง บริษัท AVOS Systems, Inc. และได้สร้างแอปพลิเคชันแชร์วิดีโอ MixBit เขาเข้าร่วมงานกับ Google Ventures ในปีค.ศ. 2014

ชีวิตส่วนตัว
สตีฟ เชนแต่งงานกับปาร์ค จี-ยอน ซึ่งปัจจุบันชื่อเจมี่ เชน ซึ่งเป็นผู้จัดการฝ่ายการตลาดผลิตภัณฑ์ กูเกิ้ล โคเรีย ในปี พ.ศ. 2552 พวกเขาอาศัยอยู่ใน ซานฟรานซิสโก พร้อมลูกสองคน ลูกชายคนหนึ่งเกิดใน กรกฎาคม พ.ศ. 2553

สตีฟเป็นอดีตพนักงานของ PayPal ซึ่งเขาได้พบกับชาดเฮอร์ลีย์และ ยาวีด คาริม ในปี 2548 วงนี้ได้ก่อตั้ง YouTube ปัจจุบันเขาดำรงตำแหน่ง Chief Technology Officer (CTO) ของ YouTube เฉินเป็นสมาชิกคนแรกของ Facebook แม้ว่าจะเป็นเวลาหลายเดือนหลังจากที่เขาย้ายไปตั้งค่า YouTube ในปี 2549, เฉินได้รับการเสนอชื่อให้เป็น "50 คนที่มีความสำคัญในธุรกิจ" Business 2.0.Business 2.0: The 50 Who Matter Now - 21/06/2006

รูปภาพ
# โนเฟรตที่ 2
โนเฟรตที่ 2 (ชื่อของพระองค์หมายถึง "ผู้ที่มีความงามเป็นที่หนึ่ง") เป็นพระราชินีอียิปต์โบราณของราชวงศ์ที่ 12 พระองค์เป็นธิดาของฟาโรห์อเมเนมเฮตที่ 2 และเป็นพระมเหสีของฟาโรห์เซนุสเรตที่ 2Aidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p.97
 อ้างอิง
# ก็อทมิทอุนส์
thumb|ตราแผ่นดินปรัสเซีย ค.ศ. 1933–1935

ก็อทมิทอุนส์  เป็นวลีภาษาเยอรมันที่แปลว่า พระเจ้าสถิตกับเรา ถือเป็นคำขวัญประจำอาณาจักรปรัสเซียมาตั้งแต่ปี ค.ศ. 1701 ซึ่งต่อมาได้กลายเป็นคำขวัญประจำกองทัพในสมัยจักรวรรดิเยอรมัน (ค.ศ. 1871–1918) ไรช์ที่สาม (ค.ศ. 1933–1945) และในช่วงยุคต้นของประเทศเยอรมนีตะวันตก (ค.ศ. 1949–1962) 

คำขวัญนี้มาจากชื่อในภาษาฮีบรูว่า "อิมมานูเอล" (עִמָּנוּאֵל) ซึ่งปรากฎอยู่ในท่อนหนึ่งพระวรสารนักบุญมัทธิว 1:23 ซึ่งระบุว่า "นี่แน่ะ หญิงพรหมจารีคนหนึ่งจะตั้งครรภ์ และคลอดบุตรชายคนหนึ่ง และเขาจะเรียกนามของท่านว่าอิมมานูเอล (แปลว่า พระเจ้าสถิตกับเรา)"มัทธิว 1:23 พระคริสตธรรมคัมภีร์ ภาคพันธสัญญาเดิมและใหม่ ฉบับมาตรฐาน 2011. สมาคมพระคริสตธรรมไทย
# อิตาคาย
อิตาคาย เป็นเจ้าหญิงและราชินีอียิปต์โบราณDieter Arnold, Adela Oppenhaim, Isabel Stünkel: Le complexe pyramidial des Sésostris III à Dahchour, in: Fleur Morfoisse, Guillemette Andreu-Lanoë (editors): Sésostris III, Pharon de légende, 2014, , p. 104แห่งราชวงศ์ที่ 12 เมื่อประมาณ 1800 ปีก่อนคริสต์ศักราช เธอเป็นที่รู้จักส่วนใหญ่จากพีระมิดเล็ก ๆ ของพระองค์ถัดจากพิรามิดของฟาโรห์เซนุสเรตที่ 3 ที่ดาห์ชูร์Dieter Arnold: The Pyramid Complex of Senwosret III at Dahshur, Architectural Studies, New York 2002, , p. 63-67
# ดยุกแห่งซัสเซกซ์
ดยุกแห่งซัสเซกซ์  เป็นบรรดาศักดิ์หนึ่งของสหราชอาณาจักร ที่พระราชทานในรัชสมัยของพระเจ้าจอร์จที่ 3 ให้แก่เจ้าชายออกัสตัส เฟรเดอริกThe London Gazette วันที่ 24 พ.ย. ค.ศ. 1801 ฉบับที่ 15429 หน้า 1,403 พระราชโอรสลำดับที่ 6 โดยพระองค์ยังได้รับพระราชทานอิสริยยศเป็นบารอนอาร์กโลว์ และเอิร์ลแห่งอินเวอร์เนสส์อีกสองบรรดาศักดิ์ในเวลาเดียวกัน

เจ้าชายออกัสตัส เฟรเดอริกทรงเสกสมรสสองครั้ง โดยครั้งแรกกับเลดีออกัสตา เมอร์เรย์ ในปีค.ศ. 1793 โดยถูกประกาศเป็นโมฆะในปีค.ศ. 1794 และครั้งต่อมากับเลดีเซซิเลีย กอร์ เมื่อ 2 พฤษภาคม ค.ศ. 1831 โดยการเสกสมรสทั้งสองครั้งนี้ไม่ได้รับพระราชทานพระบรมราชานุญาติ ตามพระราชบัญญัติการเสกสมรสของพระราชวงศ์ ค.ศ. 1772 จึงทำให้พระโอรสที่เกิดแก่พระชายาทั้งสองพระองค์ไม่สามารถสืบตระกูลได้ โดยเนื่องจากเลดีเซซีเลียไม่ถือเป็นพระชายาโดยสมบูรณ์ เธอจึงไม่ได้รับการต้อนรับโดยราชสำนัก ซึ่งทำให้เธอไม่สามารถออกงานร่วมกับพระสวามีได้ ในที่สุดเมื่อ 30 มีนาคม ค.ศ. 1840 เธอได้รับการแต่งตั้งเป็นดัชเชสแห่งอินเวอร์เนส โดยสมเด็จพระราชินีนาถวิกตอเรียThe London Gazette วันที่ 31 มี.ค. ค.ศ. 1840 ฉบับที่ 19842 หน้า 858

เจ้าชายออกัสตัส เฟรเดอริก สิ้นพระชนม์โดยไม่มีทายาทสืบตระกูล บรรดาศักดิ์นี้จึงสิ้นสุดลงที่สมัยของพระองค์ในปี ค.ศ. 1843

ในปี ค.ศ. 2018 สมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น ดยุกแห่งซัสเซกซ์ สืบเนื่องจากงานเสกสมรสกับเมแกน มาร์เกิล ซึ่งต่อมาเป็นดัชเชสแห่งซัสเซกส์คนแรกในประวัติศาสตร์Prince Harry and Ms. Meghan Markle: Announcement of Titles, The Royal Household, 19 May 2018. 

รายพระนาม
สถาปนาครั้งแรก ค.ศ. 1801

| เจ้าชายออกัสตัส เฟรเดอริกราชวงศ์ฮันโนเฟอร์1801–1843 เอิร์ลแห่งอินเวอร์นิส และ บารอนอาร์กโลว์ (1801)
| 100px|เจ้าชายออกัสตัส เฟรเดอริก
| align = "center"|140px
| 27 มกราคม 1773พระราชวังบักกิงแฮม, ลอนดอนพระราชโอรสในสมเด็จพระเจ้าจอร์จที่ 3 กับสมเด็จพระราชินีชาร์ล็อตต์
| 4 เมษายน 1793 เลดีออกัสตา เมอร์เรย์พระโอรสธิดา 2 พระองค์2 พฤษภาคม 1831เลดีเซซิเลีย อันเดอร์วูดไม่มีพระโอรสและธิดา
| 21 เมษายน 1843พระราชวังเคนซิงตัน, ลอนดอนพระชนมายุ 70 พรรษา
|-
| colspan=6|เนื่องจากเจ้าชายออกัสตัส เฟรเดอริกได้เสกสมรสกับเลดีออกัสตา เมอร์เรย์ และมีพระโอรสธิดาด้วยกัน 2 พระองค์ ซึ่งต่อมาได้ถูกประกาศให้เป็นโมฆะสืบเนื่องจากพระราชบัญญัติการสมรสของพระราชวงศ์ ค.ศ. 1772 และต่อมาบรรดาศักดิ์ทั้งหลายได้สิ้นสุดลงเมื่อสิ้นพระชนม์
|-
|}

สถาปนาครั้งที่ 2 ค.ศ. 2018

| เจ้าชายแฮร์รีราชวงศ์วินด์เซอร์2018–ปัจจุบันเอิร์ลแห่งดัมบาร์ตัน และ บารอนกิลคีล (2018)
| 100px|เจ้าชายแฮร์รี
| align = "center"|140px
| 15 กันยายน 1984โรงพยาบาลเซนต์แมรี ลอนดอนพระโอรสในสมเด็จพระเจ้าชาร์ลส์ที่ 3 กับไดอานา เจ้าหญิงแห่งเวลส์
| 19 พฤษภาคม 2018เมแกน มาร์เคิลพระโอรส-ธิดา 2 พระองค์ 
| พระชันษา  
|-
|}

ลำดับการสืบตระกูล

15px เจ้าชายแฮร์รี ดยุกแห่งซัสเซกซ์ (ประสูติ 15 กันยายน 1984)
 (1) 15px เจ้าชายอาร์ชีแห่งซัสเซกซ์ (ประสูติ 6 พฤษภาคม 2019)
# ดยุกแห่งคัมบาร์ลันด์
ดยุกแห่งคัมบาร์ลันด์  เป็นบรรดาศักดิ์ประกอบพระอิสริยยศซึ่งสถาปนาให้กับสมาชิกแห่งพระราชวงศ์ที่มีอาวุโสน้อย โดยตั้งชื่อตามเขตคัมบาร์ลันด์

ประวัติ
การสถาปนาบรรดาศักดิ์ดยุกแห่งคัมบาร์ลันด์ครั้งแรกนั้นปรากฏในปีค.ศ. 1644 สำหรับประกอบอิสริยยศเจ้าชายรูเพิร์ตแห่งไรน์ ซึ่งเป็นพระราชนัดดาในพระเจ้าชาลส์ที่ 1 โดยต่อมาได้สิ้นพระชนม์ลงโดยปราศจากโอรสสืบตระกูล ทำให้บรรดาศักดิ์นี้ว่างลงจนกระทั่งปีค.ศ. 1689 ได้ถูสถาปนาให้กับเจ้าชายจอร์จแห่งเดนมาร์ก พระสวามีของเจ้าหญิงแอนน์ (ต่อมาคือสมเด็จพระราชินีนาถแอนน์) ซึ่งเป็นพระราชธิดาพระองค์รองของพระเจ้าเจมส์ที่ 2 โดยต่อมาในปีค.ศ. 1708 ดยุกที่ 2 ก็สิ้นพระชนม์โดยปราศจากพระราชโอรส

ในการสถาปนาครั้งสุดท้าย ในสมัยบรรดาศักดิ์ของบริเตนใหญ่ โดยพระราชทานให้แก่เจ้าชายวิลเลียม พระราชโอรสลำดับที่สามของพระเจ้าจอร์จที่ 2 ซึ่งต่อมาได้สิ้นพระชนม์ลงในปีค.ศ. 1765 โดยปราศจากพระโอรส
# ศูนย์อำนวยการเอ็สเอ็ส
ศูนย์อำนวยการเอ็สเอ็ส  เป็นสำนักงานส่วนกลางขององค์การชุทซ์ชตัฟเฟิลในนาซีเยอรมนีตั้งแต่ปี ค.ศ. 1940

หัวหน้าศูนย์อำนวยการเอ็สเอ็ส
 นายกลุ่มโท ควร์ท วิทเยอ (Curt Wittje) ระหว่าง 12 ก.พ. 1934 ถึง 14 พ.ค. 1935
 นายกลุ่มเอก เอากุสท์ ไฮส์ไมเออร์ (August Heissmeyer) ระหว่าง 14 พ.ค. 1935 ถึง 09 พ.ย. 1939
 นายกลุ่มเอก ก็อทล็อบ แบร์เกอร์ (Gottlob Berger) ระหว่าง 01 ธ.ค. 1939 ถึง 08 พ.ค. 1945
# ซิตฮาธอร์ยูเนต
ซิตทัตฮัตฮอร์ยูเนต (ชื่อของเธอหมายถึง "ลูกสาวของเทพีฮาเธอร์แห่งเดนเดร่า") เป็นพระราชธิดาของฟาโรห์อียิปต์โบราณแห่งราชวงศ์ที่ 12 ส่วนใหญ่รู้จักจากการฝังพระศพของพระองค์ที่ El-Lahun ซึ่งมีสมบัติล้ำค่าของเครื่องเพชรพลอยที่พบได้ที่สุสานของพระองค์ พระองค์อาจจะเป็นธิดาของฟาโรห์เซนุสเรตที่ 2

สุสานถูกค้นพบในปี 1914 โดย Flinders Petrie และ Guy Brunton โดยในสุสานมีสมบัติล้ำค่าของเครื่องเพชรพลอยจำนวนมากCyril Aldred: Jewels of the Pharaohs, Egyptian Jewellery of Dynastic Period, London 1971 , p. 192 ปัจจุบันสิ่งของจากสุสานถูกจัตแสดงที่ พิพิธภัณฑ์ศิลปะเมโทรโพลิทัน ในนครนิวยอร์กAidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p.99 ส่วนมงกุฎของซิตทัตฮัตฮอร์ยูเนต ถูกจัตแสดงที่Egyptian Museum ในกรุงไคโร
 อ้างอิง
# จาง เช่อ
จาง เช่อ (10 กุมภาพันธ์ 1923 – 22 มิถุนายน 2002) เป็น ผู้กำกับภาพยนตร์ชาวจีน

เขากำกับภาพยนตร์มาหลายเรื่อง เช่น Five Deadly Venoms, The Brave Archer (งานบทประพันธ์ของ กิมย้ง), The One-Armed Swordsman และ ภาพยนตร์กำลังภายใน อีกหลายเรื่อง

ผลงานการกำกับภาพยนตร์

The Assassin (1967)
The One-Armed Swordsman (1967)
Golden Swallow (1968)
Have Sword, Will Travel (1969)
The Invincible Fist (1969)
Return of the One-Armed Swordsman (1969)
Dead End (1969)
The Heroic Ones (1970)
Vengeance! (1970)
The Duel (1971)
Duel of Fists (1971)
The Deadly Duo (1971)
The Anonymous Heroes (1971)
New One-Armed Swordsman (1971)
King Eagle (1971)
Four Riders (1972)
The Water Margin (1972)
Boxer From Shantung (1972)
Angry Guest (1972)
Police Force (1973)
The Blood Brothers (1973)
The Generation Gap (1973)
The Delinquent (1973)
The Pirate (1973)
The Savage Five (1974)
Five Shaolin Masters (1974)
Heroes Two (1974)
Shaolin Martial Arts (1974)
The Legend of the 7 Golden Vampires (1974)
Disciples of Shaolin (1975)
7 Man Army (1976)
Shaolin Temple (1976)
The Shaolin Avengers (1976)
Chinatown Kid (1977)
The Brave Archer (1977)
The Brave Archer 2 (1978)
Five Venoms (1978)
Invincible Shaolin (1978)
Crippled Avengers (1978)
Ten Tigers of Kwangtung (1979)
Kid with the Golden Arm (1979)
Shaolin Rescuers (1979)
Magnificent Acrobats (1979)
Flag of Iron (1980)
The Brave Archer 3 (1981)
2 Champions of Shaolin (1981)
Masked Avengers (1981)
House of Traps (1982)
Sword Stained With Royal Blood (1982)
Five Element Ninjas (1982)
The Weird Man (1983)
Shanghai 13 (1984)
Ninja In Ancient China (1993)
# ซิตี้แบงก์
ซิตี้แบงก์ (Citibank) เป็นแผนกธุรกิจฝ่ายผู้บริโภคของซิตี้กรุ๊ป เครือธนาคารข้ามชาติยักษ์ใหญ่สัญชาติอเมริกัน ซิตี้แบงก์ก่อตั้งในปีค.ศ. 1812 ที่นครนิวยอร์ก เมื่อแรกก่อตั้งมีชื่อว่า ซิตี้แบงก์ออฟนิวยอร์ก มีผลิตภัณฑ์ได้แก่บัตรเครดิต, การจำนอง, สินเชื่อส่วนบุคคล, สินเชื่อเพื่อการพาณิชย์ และวงเงินสินเชื่อCiticorp, Inc. 2016 Form 10-K Annual Report ซิตี้แบงก์มีสาขาทั้งหมด 2,649 สาขาใน 19 ประเทศ ในจำนวนนี้ 723 สาขาตั้งอยู่ในสหรัฐอเมริกาและอีก 1,494 สาขาตั้งอยู่ในประเทศเม็กซิโก ในปี 2016 รายได้ทั้งหมดของซิตี้แบงก์ 76% มาจากในสหรัฐ และรายได้ 13% มาจากเม็กซิโก

ในปี 2017 นิตยสาร ฟอบส์ ได้จัดอันดับให้ซิตี้กรุ๊ปเป็นธนาคารที่ใหญ่เป็นอันดับ 6 ของโลก และเป็นบริษัทจดทะเบียนที่ใหญ่เป็นอันดับ 12 ของโลก ด้วยมูลค่าทรัพย์สินรวมกว่า 1.795 ล้านล้านดอลลาร์สหรัฐForbes Global 2000 - The World’s Biggest Public Companies list

260px|thumb|ซิตี้แบงก์สาขาแรกในนครนิวยอร์ก

ซิตี้แบงก์ทั่วโลก
ซิตี้แบงก์มีการตั้งบริษัทลูกโดยจดทะเบียนเป็นธนาคารตามกฎหมายใน 21 ประเทศ ได้แก่:
  Citibank Argentina
  Citibank Australia
  Citibank Canada
  Citibank China
  Citi Colombia
  Citibank Ecuador
  Citibank (Hong Kong)  Citibank India
  Citibank Indonesia
  Citibank Japan
  Citibank Korea
  Citibank Malaysia
  Citibank Philippines
  Bank Handlowy  Citibank Russia
  Citibank Singapore
  Citibusiness Singapore
  Citibank Thailand
  Citibank Uganda
  Citibank UAE
  Citibank Vietnam
  Grupo Financiero Banamex
# จีน ไวล์เดอร์
เจอโร ซิลเบอร์แมน (11 มิถุนายน ค.ศ. 1933–29 สิงหาคม ค.ศ. 2016) หรือรู้จักในชื่อ จีน ไวล์เดอร์ เป็นนักแสดง นักเขียนบท ผู้กำกับ โปรดิวเซอร์ นักร้อง-นักแต่งเพลง นักเขียน ชาวอเมริกัน

จีน ไวล์เดอร์เริ่มต้นอาชีพของเขาในการแสดงละครเวที และแสดงในซีรีส์ครั้งแรกเรื่อง The Play of the Week ในปี ค.ศ. 1961 เขาแสดงในภาพยนตร์เรื่องแรกคือเรื่อง Bonnie and Clyde ในปี ค.ศ. 1967 ต่อมาได้รับบทเด่นครั้งแรกในบทลีโอโพลด์ บลูม ในภาพยนตร์เรื่อง The Producers ในปี ค.ศ. 1968 ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ไวล์เดอร์ยังเป็นที่รู้จักในการรับบทวิลลี วองคาใน Willy Wonka & the Chocolate Factory (1971) และ Silver Streak (1976), Stir Crazy (1980), See No Evil, Hear No Evil (1989), และ Another You (1991) ไวล์เดอร์ยังกำกับและเขียนบทภาพยนตร์เองอีกหลายเรื่อง อาทิ และเขียนหลายของตัวเองหนังรวมถึง The Woman in Red (1984)
# ยุทธการที่โซมูร์ (ค.ศ. 1940)
ยุทธการที่โซมูร์เกิดขึ้นในช่วงสุดท้ายของยุทธการที่ฝรั่งเศสในสงครามโลกครั้งที่สอง เมื่อเจ้าหน้าที่นักเรียนนายทหารจากโรงเรียนทหารม้าที่โซมูร์ นำโดยผู้กำกับ Colonel Michon ได้ทำการป้องกันตามแนวแม่น้ำลัวร์ที่โซมูร์และเจนเนส(gennes) เป็นเวลาสองวันที่โรงเรียนทหารม้าและหน่วยอื่นๆซึ่งได้ล่าถอยออกไปก่อนที่กองทัพเวร์มัคท์จะโจมตี นับตั้งแต่การสู้รบเกิดขึ้นหลังจากได้รับข้อความโดยจอมพลฟิลิป เปแตงได้ออกมาประกาศให้ยุติการสู้รบ(เมื่อวันที่ 17 มิถุนายน ค.ศ. 1940) เหตุการณ์นี้ถือได้ว่าเป็นการกระทำครั้งแรกของขบวนการต่อต้านฝรั่งเศส
# จังหวัดของประเทศอิหร่าน
ประเทศอิหร่านแบ่งออกเป็น 31 จังหวัด  โดยปกติศูนย์กลางการบริหารของจังหวัดซึ่งเรียกว่าเมืองหลัก  ของจังหวัดนั้นจะเป็นเมืองที่ใหญ่ที่สุดในท้องถิ่น หัวหน้าหน่วยงานของจังหวัดคือผู้ว่าการจังหวัด  ซึ่งได้รับการแต่งตั้งจากรัฐมนตรีว่าการกระทรวงมหาดไทยโดยได้รับความเห็นชอบจากคณะรัฐมนตรี 

 รายชื่อจังหวัด 

+ชื่อในอักษรไทยชื่อในอักษรเปอร์เซียรหัสไอเอสโอเมืองหลักปีก่อตั้งเนื้อที่(ตร.กม.)จำนวนประชากร(คน)ความหนาแน่นประชากร(คน/ตร.กม.)จำนวนเทศมณฑลแผนที่กีลอนแรชต์248014,0422,530,696176.71680pxแกซวีนแกซวีน254015,5491,273,76177.3580pxโกมโกม253911,5261,292,28399.9180pxโกเลสถานโกร์กอน254020,1951,868,81988.01180pxเคร์มอนเคร์มอน2480183,2853,164,71816.31480pxเคร์มอนชอฮ์เคร์มอนชอฮ์248024,9981,952,43477.81380pxเคอร์ดิสถานแซแนนแดจ250129,1371,603,01151.3980pxโคฮ์กีลูเยและบูเยแรฮ์แมดยอซูจ251915,504713,05242.5580pxฆูเซสถานแอฮ์วอซ2480640554,710,50967.81880pxโฆรอซอนใต้บีร์แจนด์2547151,913768,8989.5880pxโฆรอซอนเหนือโบจนูร์ด254728,434863,09230.5680pxโฆรอซอเนแรแซวีแมชแฮด2480118,8846,434,50141.42980pxแชฮอร์แมฮอลและแบฆทียอรีแชฮ์แรโคร์ด251716,332947,76354.8680pxซีสถานและบาโลชิสถานซอเฮดอน2480180,7262,775,01413.9880pxเซมนอนเซมนอน251997,491702,3606.5480pxแซนจอนแซนจอน251621,7731,057,46146.6780pxเตหะรานเตหะราน252118,81413,267,637647.61380pxบูเชฮร์บูเชฮร์251622,7431,163,40045.4980pxฟอร์สชีรอซ2480122,6084,851,27437.52380pxมอแซนแดรอนซอรี248023,7013,283,582129.71580pxแมร์แคซีแอรอก248029,1301,429,47548.51080pxแยซด์แยซด์251676,4691,138,5338.31080pxโลเรสถานโฆร์แรมอบอด252028,2941,760,64962.0980pxอาเซอร์ไบจานตะวันตกอูร์เมีย248037,4373,265,21978.81480pxอาเซอร์ไบจานตะวันออกแทบรีซ248045,6503,909,65282.31980pxอีลอมอีลอม251720,133580,15827.7780pxเอสแฟฮอนเอสแฟฮอน2480107,0295,120,85045.62180pxแอร์แดบีลแอร์แดบีล248017,8001,270,42070.1980pxแอลโบร์ซแคแรจ25535,8332,712,400413.6480pxแฮเมดอนแฮเมดอน251619,3681,738,23490.8880pxโฮร์โมซกอนแบนแดร์แอบบอส251070,6691,776,41522.31180px
# มงกุฎราชาภิเษกพระเจ้าจอร์จที่ 4
มงกุฎราชาภิเษกพระเจ้าจอร์จที่ 4  เป็นมงกุฎองค์ที่ใช้สวมในพระราชพิธีบรมราชาภิเษกของพระเจ้าจอร์จที่ 4 ในปีค.ศ. 1821

การออกแบบ
มงกุฎองค์นี้มีขนาดสูง 40 ซม. และประดับด้วยเพชรกว่า 12,314 เม็ด โดยถูกกล่าวกันว่าจะทำให้พระองค์ดูเหมือนเป็น "นกอันล้ำค่าแห่งตะวันออก" ตัวฐานมงกุฎทำจากทองคำ และเงิน จัดทำโดยฟิลิป ลีบาร์ท แห่งรันเดลล์และบริดจ์ ซึ่งเป็นช่างทองประจำราชสำนัก โดยออกแบบให้เสมือนดั่งหายตัวได้ภายใต้เพชรที่ประดับอยู่บนมงกุฎองค์นี้ โดยมีแผนการถอดลายดอกลิลลี่ หรือเฟลอร์-เดอ-ลีส์ออก โดยแทนด้วยกุหลาบ ธิสเทิล และแชมรอก ซึ่งเป็นดอกไม้สัญลักษณ์ของอังกฤษ สกอตแลนด์ และไอร์แลนด์ ซึ่งต่อมาแผนการนี้ได้ถูกปฏิเสธโดย College of Arms และมงกุฎองค์นี้ยังมีหมวกกำมะหยี่ด้านในเป็นสีน้ำเงินเข้ม ซึ่งแตกต่างจากองค์อื่น ๆ ที่ใช้ในอังกฤษซึ่งจะเป็นกำมะหยี่สีม่วงหรือสีแดงอมม่วง โดยมงกุฎประกอบด้านบนยอดซึ่งเป็นลูกโลกและกางเขนแพตตี ซึ่งถูกรองรับโดยก้านทั้งสี่ ซึ่งเป็นลวดลายใบโอ้ค ซึ่งด้านล่างสุดของแต่ละก้านจะเป็นลายกางเขนแพตตี ระหว่างก้านยอดจะเป็นลวดลายดอกลิลลี่ หรือเฟลอร์-เดอ-ลีส์ และด้านในบุเป็นผ้ากำมะหยี่

ชะตากรรม
เนื่องจากการเลื่อนวันพระราชพิธีบรมราชาภิเษกของพระเจ้าจอร์จที่ 4 อันสืบเนื่องมาจากคดีของพระราชินีคาโรลีน และมูลค่ารวมของมงกุฎองค์นี้สูงถึง 24,425 ปอนด์ ภายหลังจากพระราชพิธีบรมราชาภิเษก พระองค์ได้พยายามที่จะเก็บมงกุฎองค์นี้ไว้ และพยายามโน้มน้าวให้รัฐบาลซื้อไว้เพื่อที่พระองค์จะได้ใช้ทรงในรัฐพิธีเปิดประชุมสภาประจำปี แต่เนื่องจากมีมูลค่าสูงเกินไป มงกุฎองค์นี้ได้ถูกถอดอัญมณีออกคืนในปี ค.ศ. 1823 และไม่ได้ถูกใช้ทรงโดยพระมหากษัตริย์พระองค์อื่นอีกเลย

พระเจ้าจอร์จที่ 4 ได้ทรงซื้อแบบจำลองเท่าขนาดจริงที่ทำขึ้นด้วยทองเหลืองในมูลค่าเพียง 38 ปอนด์ ที่มีจารึกเขียนว่า "แบบจำลองของมงกุฎอิมพิเรียลไดมอนด์ซึ่งสมเด็จพระเจ้าจอร์จที่ 4 ทรงในพระราชพิธีบรมราชาภิเษกในวันที่ 19 กรกฎาคม ค.ศ. 1821"

มงกุฎองค์นี้หลังจากที่ถูกถอดอัญมณีแล้ว ได้ถูกปล่อยเช่าให้กับพิพิธภัณฑ์ลอนดอนตั้งแต่ปี ค.ศ. 1933 จนถึง ค.ศ. 1985  ต่อมาได้ถูกซื้อโดยบริษัทแอสเปรย์ในปี ค.ศ. 1987 และต่อมาถูกซื้อโดยเจ้าชายเจฟรี โบลเกียห์ แห่งบรูไน ซึ่งต่อมาได้เสนอให้กับสหราชอาณาจักร  โดยในปีค.ศ. 1995 ได้มีการตีมูลค่าถึง 376,000 ปอนด์ในระหว่างการขออนุญาตส่งออกไปยังสหรัฐอเมริกา โดยต่อมาได้ถูกปฏิเสธการอนุญาตโดยคณะกรรมการตรวจสอบการส่งออกศิลปะ ในปัจจุบันมงกุฎองค์นี้อยู่ในงานสะสมศิลปะหลวงของพระราชวงศ์อังกฤษ และได้ถูกจัดแสดงไว้ที่หอคอยลอนดอนตั้งแต่ปี ค.ศ. 1996 เป็นต้นมา โดยใช้เพชรที่ยืมจากเดอเบียร์สที่มีมูลค่าถึง 2 ล้านปอนด์ในการจัดแสดงเคียงคู่กับมงกุฎองค์นี้เพื่อให้ผู้เยี่ยมชมเห็นภาพถึงปริมาณเพชรที่ใช้ในประดับมงกุฎองค์ในอดีต

ดูเพิ่ม
 มงกุฎเซนต์เอ็ดเวิร์ด
 มงกุฎพระเจ้าจอร์จที่ 4